২১ আগস্ট গ্রেনেড হামলা করে শেখ হাসিনাসহ আওয়ামী নেতৃত্বকে হত্যার পরিকল্পনাও মানুষ দেখেছে। তার পরিণতিতে দুই বছরের সেনা সমর্থিত তত্ত্বাবধায়ক সরকারের দুঃশাসন, দুর্নীতি। এমন অবস্থায় ২০০৮ এর নির্বাচন। সম্ভবত স্বাধীন বাংলাদেশে আওয়ামী লীগের সবচেয়ে ভালো নির্বাচনি প্রতিশ্রুতি। জনগণের কাছে আওয়ামী লীগ সুনির্দিষ্ট করে কিছু অঙ্গীকার করে। যুদ্ধাপরাধের বিচার, দুর্নীতি প্রতিরোধ, জিনিসপত্রের দাম মানুষের সাধ্যের মধ্যে রাখা, বিদ্যুৎ উৎপাদন বৃদ্ধি- এসব জনগুরুত্বসম্পন্ন অঙ্গীকার করে আওয়ামী লীগ।